Sacrosancto et venerabili loco que est constructo in pago Matisconense, in villa que dicitur Cluniaco; ibi est ecclesia que est in onore beatorum apostolorum Petri et Pauli, ubi domnus Emardus abba preesse videtur. Igitur ego, in Dei nomine, Tecra, et filiis suis Autgerius abba, et Rotgerius, nos in pro amore Dei, et prumta benevolencia nostra, et pro anima at genitore nostro Radulfo, et pro animas nostras remedium, vel pro eterna retributione nostra; proinde donamus vobis curtilo cum manso et vinea, que est sita in pago Lucdunense, in agro Octavense, in villa que dicitur Casariano; qui terminat de duas partes vias publicas, de tercia parte Monte Anico, de quarta parte terra Arnoldo; infra as fines et terminaciones, una cum arboribus vel omne suprapositum et exivis, totum et super integro nos donamus at istas sanctas ecclesias, sicut superius nominatum est, it est at abendi, tenendi, seu liceat commutandi. Et si nos ipsi, aut ullus omo, aut ullus ex heredibus nostris, aut ulla aliqua persona, qui contra ista donatione aliquit agere vel inquietare voluerit, una cum fisco solvat vos tantum et alium tantum quantum; et inantea ista donatio in vos facta firma permaneat, cum stipulacione subnixa. Ego Otgerius ista donacione fieri et firmare rogavi. S. Tecra, S. Rotgerio, qui ista donacione fieri et firmare in presente rogaverunt. S. Vuadone. S. Arvico. S. Atalardo. S. Girerdo. S. Leutoldo. Ego Eldebertus, jubente Barnardo, qui ista donacione scripsi, datavi die marcis, in mense marcio, annos VI regnante Gonrado rege.